སེ་ཨར་ཝེ་ཡ་རྒྱལ་སྤྱིའི་ཆབ་སྲིད་དཔལ་འབྱོར་ཞིབ་འཇུག་ཁང་གི་ཞིབ་འཇུག་པ་ཡེ་ཝོ་ན་ལ་ཅེ་ཝ་ཚེ་ཡིས།ཀྲུང་གོས་བསྒྱུར་བཅོས་སྒོ་དབྱེ་བྱས་ནས་ལོ་ངོ་༤༠འཁོར་བའི་སྐབས་སུ་སྐབས་དང་པོའི་རྒྱལ་སྤྱིའི་ནང་འདྲེན་དངོས་མང་འགྲེམས་ཚོགས་འཚོག་པ་ནི།བསྒྱུར་བཅོས་སྒོ་དབྱེའི་ཁས་ལེན་ཡིན་པ་མ་ཟད།དེ་བས་ཀྱང་འཛམ་གླིང་གི་དཔལ་འབྱོར་སྒྲིག་སྲོལ་སྔར་བས་སྒོ་འབྱེད་ཅན་དུ་འཛུགས་སྐྱོང་བྱེད་པའི་དམ་བཅའ་ཡིན།དེ་དང་ཆབས་ཅིག་ཏུ་སྲུང་སྐྱོབ་རིང་ལུགས་དང་།ཕྱོགས་རྐྱང་པའི་རིང་ལུགས་ལ་ངོ་རྒོལ་བྱེད་པའི་བརྡ་གཏོང་བར་ངོས་འཛིན་གནང་བཞིན་ཡོད།ཁོང་གིས།ཀྲུང་གོས་གོ་ལ་ཧྲིལ་བོ་ཅན་བརྟན་སྲུང་བྱེད་པ་ཡིས་ཀྲུང་གོས་སྔར་བས་བརྟན་ལྷིང་ངང་དཔལ་འབྱོར་རིགས་བསྒྱུར་བྱེད་རྒྱུ་མངོན་འགྱུར་བྱེད་ཐུབ་པར་མ་ཟད།འཛམ་གླིང་དཔལ་འབྱོར་དང་ཕྱོགས་མང་ཉོ་ཚོང་ལ་སྒུལ་ཤུགས་གསར་བ་ཡང་ཁ་སྣོན་བྱེད་ཐུབ་ཅེས་བསྟན་གནང་ཡོད་པ་རེད།